32004D0628
L 284/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 септември 2004 година
относно списъка с предприятия от Нова Каледония, от които държавите-членки разрешават вноса на прясно месо в Общността
(нотифицирано под номер С(2004) 3296)
(текст от значение за ЕИП)
(2004/628/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине, както и на прясно месо или месни продукти от трети страни (1), и по-специално член 4, параграф 1 и член 18, параграф 1, букви а) и б) от нея,
като има предвид, че:
(1)
Според Директива 72/462/ЕИО на предприятия от трети страни се разрешава да изнасят прясно месо в Общността само ако отговарят на общите и специалните условия, определени в цитираната директива.
(2)
Зоосанитарната ситуация в Нова Каледония, е сравнима с тази на държавите-членки по отношение на заразните болести, предаващи се чрез месото, а протичането на контрола при производството на прясно месо е задоволително.
(3)
За целите на член 4, параграф 3 от Директива 72/462/ЕИО Нова Каледония предостави подробна информация за предприятията, на които следва да се разреши да изнасят прясно месо към Общността.
(4)
Представените от Нова Каледония предприятия отговарят на всички изисквания, залегнали в Директива 72/462/ЕИО, за да бъдат определени като кланици, хладилни складове и одобрени транжорни, от които се разрешава вносът към Общността по силата на член 18 от цитираната директива.
(5)
Хигиенните стандарти в тези предприятия са задоволителни и следователно предприятията могат веднага да бъдат включени в списъка на предприятия, установен в съответствие с Директива 72/462/ЕИО на Съвета, от които вносът на прясно месо в Общността може да бъде разрешен.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Изброените в приложението предприятия от Нова Каледония са одобрени като предприятия, от които държавите членки могат да разрешават вноса на прясно месо в Общността, в съответствие с определените в Директива 72/462/ЕИО условия, включително в член 18, параграф 1, букви а) и б) от нея.
Член 2
Настоящото решение се прилага от 6 септември 2004 г.
Член 3
Адресати на настоящото решение са държавите-членки.
Съставено в Брюксел на 2 септември 2004 година.